La sol·licitud de compareixença, formulada pel Grup Parlamentari Català al Congrés de Diputats, es va fer d'acord amb l'Ajuntament de Sallent i l'Associació de Veïns del Barri amb la intenció de pressionar el Govern de l'Estat en la resolució de la problemàtica d'aquest barri miner, que des de la privatització de les mines, és propietat d'Infoinvest, una empresa que depèn de la Societat Estatal de Participacions Industrials, la SEPI.